CELEX: 62012TN0157
Language: el
Date: 2012-04-05 00:00:00
Title: Υπόθεση T-157/12: Προσφυγή της 5ης Απριλίου 2012 — IFP Énergies nouvelles κατά Επιτροπής

23.6.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 184/15
            
         Προσφυγή της 5ης Απριλίου 2012 — IFP Énergies nouvelles κατά Επιτροπής
   (Υπόθεση T-157/12)
   2012/C 184/27
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα: IFP Énergies nouvelles (Rueil-Malmaison, Γαλλία) (εκπρόσωπος: É. Morgan de Rivery και A. Noël-Baron, δικηγόροι)
   
      Καθής: Ευρωπαϊκή Επιτροπή
   
      Αιτήματα προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει στο σύνολό της την απόφαση C(2011) 4483 τελικό της Επιτροπής, της 29ης Ιουνίου 2011, σχετικά με την κρατική ενίσχυση που χορήγησε η Γαλλία στο ΝΠΔΔ «Institut Français du Pétrole»,
            
         
               —
            
            
               να καταδικάσει την Επιτροπή στο σύνολο των δικαστικών εξόδων.
            
         
      Λόγοι ακυρώσεως και κύρια επιχειρήματα
   
   Προς στήριξη της προσφυγής η προσφεύγουσα προβάλλει πέντε λόγους ακυρώσεως.
   
               1)
            
            
               Ο πρώτος λόγος αντλείται από πλάνη περί το δίκαιο, καθόσον η Επιτροπή υπερέβη τα όρια που η νομοθεσία περί κρατικών ενισχύσεων της αναγνωρίζει όσον αφορά την ερμηνεία του εθνικού δικαίου.
            
         
               2)
            
            
               Ο δεύτερος λόγος αντλείται από το γεγονός ότι η Επιτροπή δεν απέδειξε ότι υπήρχε πράγματι οικονομικό πλεονέκτημα υπέρ της προσφεύγουσας και των διεπόμενων από το ιδιωτικό δίκαιο θυγατρικών της.
            
         
               3)
            
            
               Ο τρίτος λόγος αντλείται από παράβαση του άρθρου 107 ΣΛΕΕ, καθόσον η παραπομπή που γίνεται στην προσβαλλόμενη απόφαση στην ανακοίνωση της Επιτροπής περί εγγυήσεων (1) του 2008 δεν αρκούσε, προκειμένου να αποδείξει την ύπαρξη οικονομικού πλεονεκτήματος.
            
         
               4)
            
            
               Ο τέταρτος λόγος αντλείται από πρόδηλες πλάνες εκτιμήσεως κατά τον προσδιορισμό του φερόμενου πλεονεκτήματος και την ένταση της υποτιθέμενης κρατικής ενισχύσεως.
            
         
               5)
            
            
               Ο πέμπτος λόγος αντλείται από παραβίαση της αρχής της αναλογικότητας, αφενός, υποβάλλοντας τη σύσταση νομικού προσώπου δημοσίου δικαίου βιομηχανικού και εμπορικού χαρακτήρα (EPIC) σε υποχρέωση προηγούμενης κοινοποιήσεως και, αφετέρου, επιβάλλοντας υπερβολικά δεσμευτικές προϋποθέσεις.
            
         
      (1)  Ανακοίνωση της Επιτροπής για την εφαρμογή των άρθρων [107 ΣΛΕΕ] και [108 ΣΛΕΕ] στις κρατικές ενισχύσεις με τη μορφή εγγυήσεων (ΕΕ 2008, C 155, σ. 10)